નવા નવા પાકોનાં બિયારણનું સંશોધનકાર્ય આ યુનિવર્સિટીઓમાં વેગ ધારણ કરી રહ્યું છે, તે ઉપરાંત ખેતીના પાકોમાં ૧૯૬૫-૬૬માં નોર્મ બાર્લોગની આગેવાની હેઠળ રાસાયણિક પ્રક્રિયા ઉપર આધારિત વધુ ઊપજ આવે તેવાં નવાં બિયારણોનું સંશોધન થયું હતું અને તેનાં ફળસ્વરૂપ ખેતી ક્ષેત્રે હરિયાળી ક્રાંતિ આવી હતી, પરંતુ હવે નવી ટેક્નોલોજીના ઉપયોગથી એક પાકના બીજા પાક ઉપરના જૈવિક કોષોના સંસ્કરણથી નવી જાતનાં બિયારણોનું સંશોધન થઈ રહ્યું છે.